หมดกังวลใจ! Amazon ปล่อยฟีเจอร์ใหม่ ‘StyleSnap’ สำหรับผู้หญิงขาช้อปโดยเฉพาะ - FINNOMENA
ฟีเจอร์ใหม่ของ Amazon ตอบโจทย์ปัญหา ‘ตามหาชุดที่ใช่... แต่ไม่รู้จะอธิบายยังไง’
6 มิ.ย. 2562

ฟีเจอร์ใหม่ของ Amazon อย่าง ‘StyleSnap’ สำหรับตอบโจทย์ปัญหา ‘ตามหาชุดที่ใช่… แต่ไม่รู้จะอธิบายยังไง’ 
Amazon ได้ประกาศแนะนำฟีเจอร์ใหม่ในแอปพลิเคชันเพื่อเอาใจขาช้อปตัวยงอย่าง ‘StyleSnap’ โดยใช้ Artificial Intelligence (AI) เข้ามาช่วยในธุรกิจเสื้อผ้าและเครื่องประดับด้วยแล้ว
โดยเราสามารถอัปโหลดรูปภาพ หรือ สไตล์การแต่งตัว ที่เราต้องการจะซื้อผ่านแอปพลิเคชัน หลังจากนั้น ‘StyleSnap’ ก็จะช่วยแนะนำสินค้าที่มีความคล้ายกับรูปภาพที่เราได้อัปโหลดไป
ซึ่งความพิเศษของ ‘StyleSnap’ คือ การนำหลายๆ ปัจจัยเข้ามาวิเคราะห์ระหว่างการแนะนำสินค้าให้กับลูกค้า ไม่ว่าจะเป็น แบรนด์ ราคา รีวิวจากลูกค้าท่านอื่นๆ
ซึ่งคุณ Jeff Wilke CEO ด้านธุรกิจผู้บริโภคของบริษัท ได้กล่าวว่า ‘StyleSnap’ ทำมาเพื่อตอบโจทย์เมื่อลูกค้าต้องการ “ค้นหาสไตล์ที่ใช่ แต่ไม่สามารถบรรยายเป็นคำพูดได้”
โดยก่อนหน้านี้ Amazon ได้นำเทคโนโลยีอย่าง AI เข้ามาช่วยในธุรกิจด้านต่างๆ เช่นกัน ไม่ว่าจะเป็น Amazon Go ที่นำ AI มาเสริมในธุรกิจร้านสะดวกซื้อ หรือ Whole Foods เพื่อเปิดประสบการณ์ใหม่ให้กับลูกค้าระหว่างช้อปปิ้งนั่นเอง
ที่มา: https://www.reuters.com/article/us-amazon-com-conference/amazon-introduces-stylesnap-shopping-recommendation-feature-idUSKCN1T625T
https://www.cnet.com/news/amazon-stylesnap-uses-ai-to-help-you-shop-for-clothes/
แท็ก:
แชร์บทความ: